mteb/NusaParagraphEmotionClassification huggingface dataset:
Ngandhung anak pertama neka lakar mabunga ateh sa roma. Amargha dhari jareya kabannya'an manabi anak pertama neka lebbhi e kasayangen sareng roma. Aneka kabanya'an kadhi jareya sebab sala settong nak kanak arebbhan melannah lok toman tepangghi ban pertama kalennah ngobe status jaruah. Manabi anak pertama ngandhung dhe' adhe'eng ghi pertama kalennah e sebbhut ebhu. Manabi reng sepponnah ghi pertama kalennah nemang kompoy ban manabi ghaduwan tretan ghi pertama kalennah ghaduwan penakan. Anak pertama lakar kadhi' jareya, namong biasannah manabi naka kanak pertama nek kabannya'an badha se ghampang badha se semmoh mlarat laheranah sebab dha' adha' eng. ngalamen ngandhung tor ngalaheraghin potre
Temmo kol-bungkol e le'er engko' ta' nyaman rassa polana nyangghu tumor. Mon pekkeran pas sajan rowet bakto nyeddhing le'er se temmo bada dul-bindul se ta' pate raja. Tako' reya polana le'er kennengnganna ora' sanya'-bannya'en ban pole koca'en mon bharang enga' jiya pas eyoprasi ta' bisa baras ban bhakal tombu pole. Aherra engko' nyare dauna tettena marongghi se hasitdha bisa mate'e sel kanker ban tumor. Snajjan mlarat engko' pagghun nyare pas kateppa'an bada oreng pelak se ngoca' toman mapak. Arapa kalagghu'en bada se ngater ongghu ban eberri'na pesse ta' enda'. Aherra engko' ngenom aing la-kellana dauna tettena marongghi ban Alhamdulillah baras ongghu, elang se nyama kol-bungkol e le'er.
Ba'en mon entar ka songay tako' apa enja'? mon engko' tako' sanajjan ta' toman ka songay sama sakale, polana toman bada careta bada na'-kana' amain ka songay. Arapa bakto jiya bada lar lajhing otaba olar sendu' se aropaaghi patoghuna songay kalowar. Lajhing ghella' raja sara, jha' nyamana patoghu banni pas ngekke' tape na'-kana' ghella' ele'le' pas epamaso' ka dalem aeng. Lajhing reya biyasana kalowar mon aromasa bada se aganggu otaba bada oreng se ekaleburi pas ekala' errona. Marghana ngeding careta jiya engko' sampe' setiya ta' bangal mon amain ka songay polana bhan-sabbhan songay reya pakghun bada patoghuna bang-sebang. Engko' gharimisan mon la ngatela' songay tako' malolo.
Kake mon terro mangejjhidha kancana, kodhu tao ghallu ka kancana andi' panyaked apa enja'. Bisa keya kake mon lakar partaja bada balassan kake rowa pagghun olle balessan. Neng okom islam bada keya senga' jiya. Oreng alako pan-apan bhakal olle pan-apan keya. Mangkana ta' ro-moro oreng reya acongocowan marghana dhibi'en polana senneng alako congocowan. Bhakal bada balessanna dhagghi' maske ta' langsong olle tareppa'en jiya. Mangejjhidhan ka oreng areya ta' bhaghus keya. Tako' dari jiya, kake bisa ekamoso polana la epandheng ta' ghu-ongghu alako. Kake poko' kodhu tao bakto mon lakar kake andi' neyad anipuwa kancana ma'le olle rassa senneng. Sennengnga dhibi'.
Long-molong ollena alako aghabay tempe pas ekabelli buku e monumen Sampang. Para' bhan Minggu mon la andi' pesse dari ollena lako pagghun amain ka Monumen Sampang kaangghuy melle buku se arghana moda. Buku ghella' bannya' se bajakan ban tada' ISBN-na tape pagghun ebelli polana sabbhan ta' andi' jhalan kaangghuy melle buku-buku sastra. Aherra buku ghella' ebaca bhan are ban bagina se mare ebaca epajhang e lomarena dipan. Kantos bannya' ban ta' kabuwa'. Sanajjan ta' kabuwa' pagghun melle polana senneng maca. Tape buku ghella' ghun aesse careta ghampang ban sejarah para wali, careta humor. Dari sennengnga andi' bannya' buku, kantos akuliah pagghun melleyan buku tape se bada ISBN-na ban asli, ban buku careta maso teori se berra'. Arghana tantona lebbi larang. mon sabbhan 50 ebu bisa olle tello' buku setiya 100 lebbi ghun olle settong buku.
Oreng jiyah ampo andik trauma  neng ateh ben pekkerannah se mon oreng engak pole ajiyah bisa ngebey dredeg. Mangkanah kadheng oreng se sereng kobeter kedibik riyah ketelak posang kedibik ben bingong kedibik. Abit enjek'en oreng se kobeteran deiyeh cem-macem bedeh se abit bedeh se sekejjhek. Tapeh oreng deiyeh riyah tak bisa tekerjhet diddhik polanah mon tekerjhet diddhik pasteh kobeter ben takok'en ongat pole. Orenh deiyeh riyah sereng ekenal ben andoik serangan panik otabeh moh temmoh lobeter. oreng se deiyeh riyah kaden bringsang kaden oreng posang ben jughen sampe keringet cellep kedibik. Oreng deieyh riyah mon terro elangn penyakek deiyeh kodu sambih eterapi.
Oreng tuah pola ngangghep "Doh tang anak le tuah". E sisi laen, ajiah ketelak aneh ghebey anak seomorannah se kodhunah ekspresif. Atorok dek Gracia Ivonika, M.Psi., Psikolog, beberempah marghenah nak kanak ketelak lok sedih bik perceraian oreng tuanah jiah; pertama, nak kanak berusaha paham ben ngala dek keputusannah pihak se lebbi tuah. Duwek, nak kanak kemungkinan legghe bisa duccol deri konflik otamanah se ngelibataghi tokaran verbal otabeh fisik. Ketellok, faktor omor kiah ngedukung, pasallah nak kanak bisa ngerteh konsep cerai, konflik, ben laennah. Empak, tergantung kiah dek kepribadiannah nak kanak eng. Terakhir jiah lingkungan se suportif merrik pengaruh dek reaksi ben perasannah nak kanak.
Benyak kennengan tempat liburen ka alam, sala sittongah ke taman nasional. Biasanah taman nasional riyah benni kennengan liburan se bisa e kunjungi benyak oreng tapeh bisa maskeh e betesen pengunjung. Taman nasional riyah biasanah dhedih kawasan konservasi se e kelola moso pemerintah. Contonah engak taman nasional way kambas kennengennah pemerintah ngelola populasi gaja sumatra ben beberapa flora ning hutan sekitar. Taman naional way kambas bisah e kunjungi, tapeh pengunjung e betesen sarah polanah benni enggak TMII ruah. Bede tojuen konservasi flora ben fauna se kodhu dhedih prioritas utama. Oreng koduh taoh bileh taman nasional riyah e totop ghebey publik ben bileh e bukkak. Mon terro detengah, kareh dheteng bektoh e bukkak ben melle tiket masuk ning gerbang adhek.
Oreng se pertama kaleh norok lomba pidato biasanah sereng deg-deghen, apapole mon oreng jiyah lok toman tampil sama sekaleh sebelummah. Biasanah se eketakok oreng pidato jiyah loppaen apa se terro ekecaca pas tampil neng adek'en oreng otabeh juri. Mon le teppak ngeblang deiyeh biasanah lok engak sama sekaleh apa se kodhu ejellasagih, malah bedeh kiyah se loppaen gellek mareh ngocak apah. Mangkanah bennyak oreng se takok deiyah pas deddhi mon lomba pidato bedeh se ngebeh kertas pidatonah otabeh ngebeh kertas kennek gebey reppek'an. Tapeh, mon pidato ngebeh kertas deiyeh ngorangen penilaian juri, polanah pasteh le ekerah lok hafal ben lok bisa luwes teppak pidato. Margenah jiyah oreng se norok lomba pidato kodhu kenceng hafalannah ben mentallah makle tak keddder mon ejelling penonton otabeh juri.
Laila alakoh neng sala sittong toko es krim neng taman bermain neng Jakarta. Sabbhen areh Laila mangkat lagghu ben mole sore, otabeh mon shift siang Laila mangkat siang ben mole malem. Teppak jiah Laila ngalak cuti seareh polanah terro dung tedungan neng romanah. Laila teppak ghik bhuruh putus cinta. Lok abit deri jiah, Laila se teppak negghu acara Run BTS olle notifikasi Weverse. Laila mukkak ben ngejjhit jhek Jin BTS ternyata entar dek kennengan taman bermain jiah. Laila atuwat ben ngerem tweet neng Twitter kadik oreng ghileh. Lok abit Jin BTS ngerem foto pole neng Weverse. Laila sajen dheddhih jheren ngamok sang taoh Jin BTS melleh es krem neng toko kennengah Laila alakoh.
Ghebey Ghazali tobhet se beccek jiah tobhet se menoen tellok kriteria. Pertama, ningallaghi dhusah, keduek ajhenjhih lok ngulangin, ben ketellok abek eng nyesel atas sa dhusah se mareh e kelakoh ben atas elangah kesempaten ben peluang beccek secara sia sia. Keriteria se ketellok neng attas ajiah penyesalan, e pandheng Ghazali dheddhih konci suksesseh tobhet. Ajiah polanah tanpa penyesalan se delem, sossa ngebayangaghi seseoreng bisa ongghuen atobhet. Ajiah sebabbeh Nabi Muhammad SAW mandheng jhek penyesalan jiah identik bik tobhet jiah dhibik.  Oreng se ongghuen nyesel menurut Ghazali e tandhein bik tellok hal. Pertama atenah lembuk, sensitif, ben lok beku ben kadik betoh cadas.
Dateng lebbi awwal e bakto terro ngalakon parjhalanan kalaban nompa' pesawat lakar la kodhu. Mala se nompa'a mon bisa kodhu dapa' bandara bandara du jham sabellunna mangkatdha pesawat. Alasanna tanto ma'le ta' dhaddhi ceccerra aba' en ban edhinaaghi pesawat, polana pesawat reya banneyan maso pa'-tompa'an se laen. Tape, kadhang bada settong sabab se bada e lowar paretonaganna kita kaangghuy dap' e bandara. Mon pas aba'en ghu-ongghu ta' kajapo' ban aherra kodhu edhinaaghi pesawat, bhaghussa ba'en jha' pas ghimeng. Aba'en kodhu nyare jhalan kalowar dari karowetdhan polana edhinaaghi pesawat reya. Partama, ba'en bisa mengidentifikasi tiket samarena edhinaaghi pesawat. Kalakowan reya kaangghuy ngataowe apa tiketdha aba'en tiket pesawat biyasa otaba ebelli bakto promo. Mon tiket promo, bisa epasteyaghi tiket kasebbhut angus ban ba'en kodhu melle tiket pesawat anyar.
Badha neng Indonesia berarti sampeyan kodhu sangghup sareng kabadhaan budhaja, adhat istiadattah, aghamanah, sareng suku bangsannah jareya se acem macam bannya'na. Manabi neng Madhura bein kadhang badha acara adhat se manorot kaula jareya nyempang dhalam ka aghmaan tantonnah Ilam, namong hal jareya kita prlo ngarte aghin dhari pandangan se laen. Odhi' neng Indonesia kita jareya bhakkal lok kerah leppas sareng parbidhaan dhalam aspek sadhajana. Dhari jareya manabi badha acara adhat se lakar la semmoh nyempang diddhik ka aghamapaneka benne hal se kodhu e parajei, sobab kita neka lok bisa e palek sasreng hal se ghadu'aghin sareng Aghama, Ras, Suku ban Adhat istiadhat sateap daerah. Daddhi saleng ngaregghain neka koncinnah.
Samarenah nelpon ambulan ben polisi, pas bedeh satpam komplek perumahan dissah se lebet mareh mole alakoh caretanah. Satpam ruah akirrah pas ma semmak ka korban ben tak abit polisi dheteng. Polisi cepet dheteng polanah lakar semmak moso kantor polisi lingkungan dissak. Pas bedeh polisi riyah pas Rina moso kancanah bengal nyemmak ka korban. Bektoh e congok, pojhur korban ghik sadar ben tak pateh lokah rajeh. Korban ghun lokah ning cetak polanah tabhentor aspal pas baret ning tanag ben sokoh polanah labu dheri motor. Tadhek lokah tusukan, maskeh pelaku begal nyambih todik ben senjata tajhem se laen. Tak abit dheri ambulan dheteng, rina ben kancanah pas e sambih ka kantor polisi ghebey e pentaeh keterangan.
Mon bada pendaftaran apa'a bhai jha' ja-parcaja mon ta' andi' oreng dalem. Sanajjan anyama demokrasi la ta' kera jhujhur ban ta' kera bherse. Engko' bakto adaftar PPK kaangghuy Pemilu 2024 la ngarep bannya' polana bada tesan CAT se soalla ta' bisa eyoba ban engko' olle nilai tengghi. Ettesan CAT otaba tes toles nilai abak raja tape bakto wawancara ekala' 15 oreng tang nyama tada' sakale. Se bada mala se ta' tao ajawab patanya se etanyaaghi. Dari ada' lakar bannya' ngoca' soro jha' san-ngasane adaftar. Koca'en lakar la bada orenga kabbhi, mon ta' andi' oreng dalem ta' kera dhaddhi. Somangat da'-ada'en polana mon etarema PPK bhaka andi' gaji raja sampe' 15 bulan. Bhan bulanna narema 2.200.000 ebu. Tape bhender ongghu mon ta' andi' reng dalem jha' san-ngasane adaftar apa'a bhai.
E Bhakto kulah sareng kaloarga neka motos aghin ghebey a preien neng Batu, Malang. Enta anapah Mak pas dhalem perjalanan epon lakar la dhalam keadaan se ojhen derres. Padahal pan apan neka molae dhari koper ban laen epon badha neng attassah mobil la ampon gennak. Bhakto jaruah kulah neka dhepak neng tol Pandaan se eka'dhimmah la ampon semmak sareng tojjhuen epon. Kulah mereng la dhari berita neng dhalem mobil jareya jha'malang la ampon e kennenge banjir ban tengghina neng bhabanna to'ot. Kalabhan dhari paneka kulah la ampon adhabu ka reng seppo melanah Malang la Banjir. Kulah neka benne Keng apah, rassannah jareya takok bedeh paapah juah le. Namong reng seppo kulah jareya lakar orengah kalem tor santai, melanah kita sakaloar benne entar ka Malang, namong entar ka Batu. Se eka'dhimmah lebbhi ngattas dhari Malang ban rawan jaruah banjirrah.
Manabi reng laen neka ghaduwan pamekkeran mon oreng se ghaduwan rassah sakek ngarembi' aghin anak neka lakar la daddhi ebhu se sa otonnah, namong manabi e operasi neka lok ngarassaen daddhi ibu se sautunnah jughan. Melanah manorot kulah, manabi ebhu neka ngarembhi' aghin potra otaba potrenah epon dhalam kaadaan napah bein, pagghun jareya ebhuna kita. Amargha neka se ngandhung, ngarembi' aghin, nyosoen, se ngarabedhin ban salaen epon kabbhi neka padeh rassannah. Jha' dhing bandhingaghin se lahiran normal ban se e operasi, sadhajana padeh. Se rembhi' nekah sakek se loar biasa ngaluar aghin bheji'. Namong se r operasi neka ngalame rassah sakek ban katako'an se lok ghampang e rasaen sareng reng laen.
Dhukah rassannah manabi ka elangan oreng se kita sayange epon. Dha'man kamman ruah ka pekkeran maloloh, sebab enga'tok. Rassah lok teremah dhalam kabadhaan jareya maghabay rassah dhuka ban kaelangan sajhen dhalem. Rassah kastah ban enga' epon maghabaybkita jareya lok sanggup ngajhalane odhi' neka. Kabadhaan rassah kastah amargha kaelangan oreng se kita sayange paneka sakek lakar rassannah. Tapeh kita kodhu tetthep ngajhalane odhi'jareya ban tak olle ambu dhalem kaadaan kadhinapah bein. Sanggup Lok sanggup kodhu jalane, sebab se kobesah ampon taoh carannah ngator odhi'na manossa. Daddhi, kadhinapah ? Ghi'bisa sabber diddhi' ban sakonek ngajhalane odhi' jareya ? Manabi lessoh ghi ambu gellun, degghi'lanjut pole bisa ?.
Oreng atareh kodhu andik mental se kowat jughan, polanah mon sala gerakan lok padeh bik kancah laennah bisa etemmoh ben elek-gellek bik se nonton. Oreng atareh riyah selaen kodhu bisa luwes lecak dek gerakan bhedhennah kodhu pertajeh dek abek'en polanah tak jarang dendenan oreng tari riya cem-macem ben kostum klambinah se unik. Tari riyah duek macem bedeh tari tunggal se elakone settong oreng ben bedeh jugeh tari kelompok se elakone lebbi deri settong oreng. Bektoh abit sekejjhek'en oreng atareh riyah nyesuaiagih bik abittah lagu musikkah. Oreng se atareh kiyah jughan ampo sala ben loppaen gerakan se margenah demam panggung keng mon deiyeh bisa elakone improvisasi gerakan tareh. Improvisasi riyah gerakan anyar se elakoneh makle tak sampe neng-ngenneng.
Alfi semarenah lulus S1 neng Universitas Brawijaya, terro ngelanjutagih sekolah S2 pole ngangghuy beasiswa. Aherrah Alfi nyoba daftar ngalak beasiswa PMDSU, bennyak saingannah Alfi se ngalak beasiswa jiyah, margenah jiyah Alfi pas rajin ajer ben du'a dek Pangeran makle cekkak beasiswanah pas bisa ngelanjutagih sekolah. Alfi nyiapagih berkas administrasi sampek norok tes wawancaranah. Sekabbhina tes mareh elakone Alfi, pas teppak'en pengumuman Alfi tekerjet pas asokkor polanah Alfi eteremah beasiswanah ben sekolah S2 neng Universitas Brawijaya pole. Pas teppak Alfi merrik taoh ebhunah, ebhunah Alfi senneng polanah Alfi bisa ngelanjutagih sekolah pole ben nyareh elmoh pole. Lok loppaen Alfi asekelangkongan dek sekabbhina oreng se mareh nolong gebey nyiapagih beasiswa riyah, ben pole ngocap sokkor dek Allah.
Sapa se ta' ngejjhidha mon bada lakena takerjhat ajhellingaghi binena dhaddhi topowan napsona reng lake'. Bakto jiya bada barta neng tipi ban korran, bada reng lake' se lakona dhaddhi ojek online areya messen reng bine'. Ta' tao, dhing dhibi'en la dapa' neng kamar, dhibi'en ajhelling binena dhibi'. Nyatana se epessen bi' reng lake' areya binena dhibi'en se ta' taona dhaddhi senno'. Kare melle neng applikasi koca'en. Mare ngejjhid lakena reya ngoca' ta' nyangka jha' bine se biyasa abhareng dhibi'en re-saarena neng romana reya dhaddhi reng bine' senga' jiya. Sapa se ta' ngejjhidha mon dayya. Sake' atena ngara mon nemmone binena dayya. Marena jiya engko' ta' tao apa pole parkara kabhar kaduwa jiya. Apa lakena areya menta tellak otaba ghi' pagghun eyopene dhaddhi reng bine' se bhender pole.
Etokol polisi rassana bhellis sara polana engko' aromasa ta' sala sama sakale ban terros dhala setiya pegghel ka se nyamana polisi sanajjan tao bada se pelak. Bakto jiya engko' asapedamotoran kadhibi eyada'en sakola'an SMK 2 Sampang bakto malem Minggu pas dada etokol ban etarjha maso polisi. Sabellunna lakar bannya' monyena sapeda buru polana etabang polisi, tape eyada'en SMK 2 cora' bada oreng atokar dhaddhi engko' entar. Arapa bakto ambu bi' sepate' polisi jiya temmo etarjha. Jha' sakeng engko' andi' pangkat se raja billahi terro eporporra polisi jiya mon bisa parkaraaghi ma'le jherra. Polisi reya bannya' se songong polana ngangghuy seragam ban polana andi' gaji dari Naghara bhan bulanna.
Lamba' aktivitas kaula manabi preien kuliah kaulah nekah segghut ngoladih film sareng kancah kost. biasannah e malem mengghu ruah male Lok busen ban badha kancannah. Sabto paginnah kulah messen tiket lun baru sabto sore langsung mangkat nonton film. Dhari pokol 4 sore kaula sareng kancahangkat KA bisokop naek grab. depak neng ka' issah langsong ngantri mejer tiket ban melleh ghu' gheng ghik neng bioskop. Kaula ban kancah ngoladih film se hits engghi Paneka Andaikan Engkau Datang Kembali, film keluarga se bisa maghabay nanges neng salanjangah film. lastarennah ngoladih film langsung a belenje tor Ngakan neng mall.lastarennah Lajuh langsong mole kan kostan.
Cara Laen manabi kita terro maghabay kejudhen ka reng Laen jareya, kita bisa ngalakone kancah kita ban aghabay drama. Drama ka'dhinto manabi bisa jha'sampe'maghabay oreng neka curiga ban a kessan la biasa bein. Namong sampeyan bisa ngajeg oreng se penting se ghaduwan andil male lebbhi a drama pole. Se lebbhi maghabay mrenges akadhi toro' aghin polisi otaba oreng penteng. Melanah neka lebbhi mrenges ban ghabay jantungan ka orengah. Napah pole manabi orengah panighan ban lok bisa tennang ngadep aghin masalah. Paste jareya lebur sarah manabi e kelakoh, saenggha kejudhan jareya bisa depak ban bisa e kennang sampe'boleh bein sareng oreng jareya.
Abiasaaghi ma`le ta` tako`an ngadhebbhi oreng riya dari ampona nak kanak ngode noro` kegiatan enga` kompolan otabe organisasi e kampong otabe e sakolaanna. Mun ampo norok organisasi, bit abit ye bhakal bisa dhibi` acaca ben ta` todus pole. Ajhar manajemen ben tambeh bannya` aghebey acara se bede manfaatta ghebey masyarakat, bannya` kemampuan se "alos" enga` tengghi sosial, peka lingkungan ben kepedulian ka kanca lebbih tengghi etambhang oreng se ta` tao noro` kegiatan se bede manfaatta pas terorganisir bhagus. Etong-etong latian ma` le bisa nata odi`na dhibi` e masa depan. Misalla pas dhaddhi ketua, sekretaris, bendahara otabe bagiyan laenna se bisa ma aktif ka abe`na ben nambeh pengalaman se positif.
Teppak aba adek omorrah, reng oreng sedhisah nanges kabbhi. Aba jiah e kenal dheddhih oreng se paleng pelakkeh. Aba kiah sebagai kyai ampo nuwein reng oreng se entar ben lok mentah bhejeren. Aba jiah oreng paleng beccek se e kennal bik reng oreng dinnak. Sang aba adek omorrah, se entar dek roma sampe atosen. Reng oreng terro norok mandinah aba ben ngafanin kiah. Jhek kabbhi oreng dinnak jiah tretan ye, tebhenah bennyak ongghu oreng se ngerassah andik hak ghebey ngurus aba kiah. Tebhenah keluarga kami lok ngerassah sossa kedhibik polanah bennyak se mentoen. Reng oreng nangies, engkok ngerassah sedih tapeh lok nanges polanah ghik kennek.
E bhulan Samangken bannyak oreng amantan. Rassannah senneng Sarah manorot kulah se nengale ka' dhinto. Amargha pastinnah bedeh pesta se meriah ban bannyak kakanan se nyaman tantonnah. Bhulan Samangken ryah teppak areh Ahad, kakak kulah alakeh. Kaula cokop senneng merenge oreng se ijab kobul, rassannah grimeng sarah ban rassah senneng tor kagum nengale oreng amantan. Saketar pokol 8 neka epar kulah adhabu ngijab qobul ban teppa' bhakto jareya kakak kulah la ampon sah daddhi rajhinnah oreng ban samangken benne ghaduwannah reng seppo kulah pole. Dhukah, senneng rassannah acampor sebab aneka kakak SE paleng semmak sareng kulah ban paneka bhakal a pesa Roma sareng kaula.
Pengalaman se maghabay dhuka engghi ka' dhinto pengalaman se lok bisa e loppaen ban caretanah jareya nyake'en selama makenga' pole. Dhalam kadaddhiannah jareya oreng paneka toman ngarassaen hal se paleng lok nyaman ban terpaksa jareya ngalaloennah ban bisa makenga' sampe' bisa maghabay oeng jareya ghaduwan andhi' rassah trauma se paleng dhalem. Pengalaman pengalaman ka' dhinto melana epon akadhi sareng sakanca'an, kaloargha, a preien, ban rassah rasaah dhukah se laennah. kulah ngebeyaghin contoh akadhi, pengalaman se maghabay dhuka ban sampek larot enghi paneka teppak amaen neng kolam kulah sempet talellep ban sampek samangken lok bengal pole. kadhineka ghambarannah se lok nyaman.
reng - oreng cenderung lok ngarghein teppak bedeh oreng se ngeluaraghi usaha paleng beccek eng ghebey ngolle'in sesuatu. Usaha jiah bisa e lakonen lebet kerja jeras. Kadik misallah, oreng cenderung lebbi lebur dek oreng se bisa ngolle'in behreng secara ghempang marghenah privilese finansial e bhandhing bik oreng se kodhu kerja keras keadek ghebey ngolle'en. Padahal usaha se e sabek ajiah bhidheh. Ariah soal oreng merrik 20 ebuh padhaal andik nek seghemek ebuh bik oreng se merrik 50 ebuh padahal andik sejutah. Hal - hal kadik riah ampo ngebey oreng ngerassaen rassah bhunga se palsu otabeh maya. Padahal menabung jiah sittong upaya se lok kabbhi oreng bisa lakonen.
Kabiasaan ghi' kanak neka maghabay kulah daddi bisa lebbhi oneng andhap tor ashor jareya. Sala settongah olle kejuden olang taon bein kulah dele ngangong ngangngong, kabanya'an cengngeng ban todussah. Lastarennah a bhejeng dhuha se biasannah kaula lakoneh jareya kulah langsong a yap seap kan lajuh ngerjaen tugas ban ngalakoen aktifitas laennah se maghabay majember ka ateh sala settongah ngedinga ghin musik ban yutub. Kulah lajuh e settelen lagu selamat ulang tahun jaruah sareng reng seppo ban ba tiba neka langsung dheteng pacar kulah se lok taoh dheteng dheri ka'dhimmah bandaddhi surprise se paleng nga' ngangaan juah ongghu reh tapeh bungakyah seh.
Bakto ghi' kenne' edimma jhaman ghita' osom internet. Se bada ghun hp netnonet dhaddhi bharang paleng ekaterrowe oreng. Polana orengseppo ta' andi' pesse ban ta' kellar melleyaghi Hp aherra engko' long-molong. Sango ta' ekajhajhan ban noro' aresan duwebuwan. Bakto olle aresan celengan ebukka' aherra bisa melle hape Nokia 3310. Sakeng sennengnga bakto jiya ban sakabbhinna oreng ma'le tao jha' engko' andi' hp, aherra nada dering nga eyodiin malolo. Aslina ta' tao ghabay apa melle hp, se etelpon otaba se ekerema SMS sapa ta' tao. Nyamana la terro ya melle. Esambi ka Sakola'an nyongngo' Hp-na kanca bini' la bada kamerana kabbhi eyangghuyyi kattel cem-macem. menta'a nomerra todus se menta'a ya di budina ghun amain lar-olaran.
Bakto ghi' kenni' negghu' besse sebrani se barna celleng bakto asakola Madrasah. Negghu' besse sebrani jiya sambi esok-kosokkaghi ka tembo' ban ta' tao bada cop-copbhan se rosak, abukka' kabella abak kalowar ban ta' sangaja besse sebrani se etanang nyetddhing ka konco'en kabel se abanngkang bakto jiya kiya soko enga' bada se menthong maso kaju raja, tanang agledder ban sabhadhan mate rassa. Bi' engko' nyangghu keng bada menthong, atanya ka se laen pada ta' tao pas bada kanca bini' settong se ngarte. Paleng kenning serrom kake ya' ji bada kabel abengkang. Ongghu molae dari jiya engko' terros jherra ban berra mon bada kabel sanajjan ta' abanngkang, kobater esetrom.
Sadhajana oreng se a pinda kennengan ban roma dhari disah ka kottah otaba sabeliggheh paste ngarassaen se e ka'dhimah jyah kapanighen otaba kabingngan ,asalah budhajannah reng sekanjeh. Pastennah jyah lakar la semmoh bedeh berre'eng melanah reng oreng tantonah bhakal ghaduwan berna dhalem acaca ban kalakoan se ekalakoneh neka ban acem macem sarah. Lok sadhajana jughan bisa ngalebedhin budhaja se bidhe dhari apah se kita tarema bhakto kita areng reng roma otama epon kaloargha dhibi'. Katako'an manabi daddhi reng anyar, takok sala tengka, sala kalakoan, sala budhajannah aban salaennah epon pasteh ngarassaen. Mela dhari ka'dinto kita kodhu bisa adaptasi ban bisa nengale lebbhi sae tor ajhaga sekap se andhap.
Engko' paleng tako' ka setroman. Toman bakto ghi' kenni' negghu' besse sebrani se barna celleng bakto asakola Madrasah. Negghu' besse sebrani jiya sambi esok-kosokkaghi ka tembo' ban ta' tao bada cop-copbhan se rosak, abukka' kabella abak kalowar ban ta' sangaja besse sebrani se etanang nyetddhing ka konco'en kabel se abanngkang bakto jiya kiya soko enga' bada se menthong maso kaju raja, tanang agledder ban sabhadhan mate rassa. Bi' engko' nyangghu keng bada menthong, atanya ka se laen pada ta' tao pas bada kanca bini' settong se ngarte. Paleng kenning serrom kake ya' ji bada kabel abengkang. Ongghu molae dari jiya engko' terros jherra ban berra mon bada kabel
Ngaterraghi tang kanca mole lem-malem bakto mare lateyan silat neng e SMP settong Sampang, bakto dapa' ka romana tang kanca maso', engko' ngatela' oreng asapedaan kadhibi' ta' teng-kenteng. Oreng se asapedaan jiya sabellunna bi'-dhibi'an pas kapan la dapa' ka babana bhungkana pao eyada'en romana tang kanca pas temmo bada pocong toju' e sadel e budina oreng jiya. Engko' ngejjhit langsong ngeggas sapeda motor masanta'. Me' ta' takerjhatdha jha' pocongnga nyengger ka engko'. Kalagghu'en koca'en tang kanca, e bhungkana pao eyada'en romana lakar la bannya' setanna acem-macem ban segghut la-nyala ka oreng. Mare jiya engko' ta' enda' ngater tang kanca lem-malem.
Neng seddik eng depor, bedeh romanah sittong oreng lakek se lakonah nebheng kak bhungkak'an. Oreng lakek jiah biasa e sambhit pak cik. Sittong malem, sekitar kol 02.30, kakak eng Naziri e ngejjhitin suaranah pak cik neng halaman budih. Oreng lakek jiah awat tuwat akadik oreng takok. "Kakak ngeding secara jelas polanah tedung neng depor. Polanah lok ngerassah nyaman atenah, kakak toron ben mereksah keluar. Marenah toron andheh, kakak nengkong nyoba ngintai begien bebe roma pak cik polanah ghellek ngeding suaranah deri sittong arah," lanjut Naziri. Teppak naddhek ghebey nyeling, kakak eng ngejjhit polanah ngetelak seoreng binek toron deri ghenteng romanah pak cik. Oreng jiah melayang ben ambu neng adek eng kakak eng.
Neng peleyan kalebun biyasana oreng reya kodhu pada bi' kabannya'an oreng. Bhaghus parkara tengka ghulina otaba apa se epatarjai dhibi'en. Neng kalebunan areya, biyasa bannya' oreng se dhaddhi cobha. Bannya' oreng se lakar terro mamennanga peleyanna dhibi'. Neng tojjhuwan ajiya, biyasa bannya' oreng se adukung kalebun settong ban settongnga arowa ngangghuy ra-cara se bisa macaremmet oreng bannya'. Se bisa mangamoghan oreng bannya'. Polana aghamana ta' pada, pas epadhaddhi parkara raja neng peleyanna areya. Mon la caremmet otaba ngamok, biyasana oreng jiya la senneng jha' tojjhuwanna reya la eyangghep sukses. Monla dayya, pagghun addhu colo'. Se lebbi sara tako' atokar sataretanan.
Bhakto preien sakolaan, kulah ngajeg kaloargha a foto bhareng neng adha'eng gapura nah perumahan ka'dhinto. teppak jyah lakar la areh Mengghu, saenggha kulah bisa ngator bhakto sareng tan tretan ghabay a foto sakaloargha. Bhakto lagguh ngompollah jyah lakar le semmoh ondhem neka, namong ontongah terrang pole. sampe' pokol 12 seang kulah akherrah molae a foto ban neng tenga jhalan rama kulah aserroh kapelengan ban sakek tabuk eng. Kulah la ampon curiga molaen ghi' lagguh ruah soallah ramah muannah pucet ban semmoh koneng. Akherrah la ampon epamareh sesi fotonnah ban lajuh ka masakek sebab tang roma semmak masakek. San epereksah masok UGD ramah e kennenge batu empedu nah, kulah takerjed ban lok sengaja nanges.
Teppak mole dhari Sorbhaja, mun tak sala neka lem malem ghi. Kulah jareya lakar la bedeh acara mantan teppak aneka ban dhalem keadan ngangghuy sepeda montor. Nah bhakto jaruah saketar pokol 9 malem, kulah la mole dhari Sorbhaja ka Madhure lebhet Suramadhu naek sepeda motor kan. Kulah lakar le semmoh bengal jaruah, namong saongghuna kulah jughan takok melanah neka kulah duh cek takok eng sarah manabi entar lebhet Suramadu jaruah ban segghut bedeh rampook neng sekanjeh. Namong mela dhari paneka kulah cokop aduweh bein sopajha lok bedeh pa apah. Kol 9 malem bedeh neng tangkel neka hal se kodhu waspada en ban a jhaga bein pabennyak duwennah ka sakobesah.
Katakoan se e rasaen kulah manabi la ghaduwan pengalaman se jhubek neka maghabay badhan neka rassannah ancor bna lok oneng napah se bisa kulah adebbhin jareya. Melanah hal neka lakaran lok sangghup kulah tarema amargha jheng bhejeng se kulah tarema neng pekkeran kulah neka pagghun bedeh ban cekkak ruah lok dhik bisa elang. Toman talellep neng songay dhalem kaadaan se e ka'dhimmah jareah tanpa pengawasan reng seppo kulah dhibi', namong Alhamdulillah neka kula e tolongen sareng oreng se ngareh rebbe neng semmak sareng songay jareah. Hal neka se maghabay kulah takook ban tak ghellem a rennang pole, saenggha sampek samangken lok toman a rennang neng kolam otaba neng songay.
Rassannah duh lok e ka geressah sakaleh pesse sajutah nekah ngabber amarghe kaula e dinaaghin sareng pesawat neng Bandara e Jakarta ghi' anonah. Niat ateh molea ka Madhura sebab ngarantau duh cek abittah neng Jakarta jareya, daddhi mole lajuh ka Madhura sa bit abiddeh. Padahal loh kulah entar ka bandara neka 4 jam sabelummah la ampon mangkat, pon epon san bedeh neng bandara jughan 2 jam sabelummah kulah kodhu adhantos, tapeh san bedeh neng roangan pamareksaan kulah e cegghet ban pole neka abit sarah saenggha kulah kodhu adhantos lebbih dhari se jam setengah. Padhala kodhuna bedeh neng pesawat setengah jam sabelummah tak engghi, aneka ghi ta' mareh jughan lajuh kulah a lapor ternyata pesawattah la ampon mangkat cemot.
Manabi kulah jareya gagal dhalam nga capai hal se paleng terro kita ghaduen namong hal jareya nyatannah lok bisa kita olleen neka hal se addhi lappannah odhi'. Odhi' manabi badha sukses maloloh sobhung badha hal se maghabay sossa ka ateh rassannah neka bedeh se korang ban kodhunnah kita nengale lebbhi dhlame pole. Gagal jareya hal se biasa ban sampeyan kodhu bisa lebbhi sae pole ka adha'eng. Oreng se bisa nengale dhalam prespektif se laen neka bisa daddhi jareya sala settongah cara sopjaha sampeyan bisa lebbhi bangkit ban ghaduwan jhalan careta se lebbhi bhagus ban a makna dhalam ka odhi'annah. Daddhi jha' a rassah dhuka maloloh neka jughan lok sae tretan.
Kaula toman mennang undian dhalem rangka jalan santai neng kecamadhen roah. Doh Alhamdulillah ruah ghi ollennah rajeh, olle sepedah gunung. Rassannah senneng pora'alla pokok eng. Nah, tapeh ghi sepeda nah riah semmoh bedeh masalah. Lok oneng ghi, coman seledannah ruah akadhi bekas joh le se e ghebey hadiah undian. Ghi manorot kulah lok etis ban ngaregghein bein ka se olle undian manabi dha'neka. Neser kareh aseksah se norok jhalan santay pas pa'teppa'eng olle sepeda se rekarennah oreng ban aneka semmoh bedeh se rosak kacarrah. Senneng ghi senneng seh, soallah bhakto jareya kulah lok ghaduwan sepeda, daddhinah yawes bein sokkoren se bedennah wkwkwk.
Semped kaula badha neng bhakto se maghabay kaula a rassah lok nyaman ban dhalam keaadahaan se genteng sarah teppak jareya. Ojhen tandhes neng Suramadhu celemod petteng se maghabay kulah kodhu mangkat kalabhan a sekolah neng kampus lagghunnah jareya. mon engak jareya kulah lok terro badha neng bhatoh paneka, amargha kulah teppak jareya ghi' dhuka ban dhalam kaadaan se emosinnah lok stabil. Hal jareya amargha kaula a tokar sareng reng seppo ban lok pa' sapaan. Parak sarah kaula labhu kedhibien neng tengah suramadu jareya tretan. Manabi dhan kulah ghi, aneka sasoai pemekkeren dhibi "oreng mon ghaduwan masalah ban lok bisa ngendaliin jareya bisa ngalakone napah bein".
Manabi lok toman atemmoh sareng kanah se la ampon semmak sareng keluarghannah settong sareng se laennah, rassannah duh cek mlarattah manabi e pakon a pesa jariah sebab kita neka oneng manabi atemmoh lakar le cek mlaratta. Enga' teppak kulah edhingghal kancah kulah se amantan ben la ampon alakeh jareah kulah se paleng nanges kadhibi' melanah kulah lok sangghup a pesa jhau dhari kancah kulah ka'dhinto. Sebab kita la ampon 12 taon abhereng tor areng sareng molaen dhari lambannah. Akherrah neka mangkat ka Palembang ban kulah lok nyana bein bisa tepangghi pole teppak entar ka Jakarta settong hal se paleng moljha ka dhan kulah.
Perasaan tako' se lebbih alias fobia riya jhe' peyara sampe' raja mun bisa ben kodhu bisa. Panengnga mun gi' tako' ka bharang se aghebey manossa tako' ye gi' tako'an, berarti gi' ta' percaja parkara Allah SWT se kodhu etako'e, benni se laen. Mangkana kodhu ajhari nak kanak dari kene' beremma carana bisa ngalakone apa bhai kadhibi'en ben se ta' angghuye pertolonganna oreng tuana. Mun sakajjhe' kejjhe' minta tolong malolo, ye bisa bhai pas endi' fobia ye sara maelangnga dari kanak jeriya. Ta' nyaman ben ta' tenang oreng mun endi' fobia. Ajhari anak dari Balita se bengala ben ende' nyoba. Ajhare kiya akanca ben kenal reng oreng.
Sadhajana lakaran lok bisa e pakon pole, manabi oreng se biasa ngebbhut neng jhalanan neka lok bisa e ghabay ban sadhajana neka lakaran lok bisa maghabay e kalakone ban lok bisa e tengale pole. Katako'an se e ka'dimmah hal jareya lantaran lok bisa ngalakone hal se lok bisa e parenge oneng. Ngebbhut neng jhalanan ban sadhajana lakaran lok bisa e kageressaen pole. Takok manabi ngerem blong neka lok sakerannah neka lok bisa e pageressah ghi. lantaran sadhajana neka lok bisa e pangebbhut pole. Kaula takok manabi nge rem neka blong ah Sarah ban ngakibat aghin oreng jareya labu. Engghi manabi yang sedang, manabi malem kadhinapah? Lok pas bahaya, napah pole neka nak kanak binek se eka'dhimmah jareya lok bisa ngarabed sepeda otaba mobil.
Ngota ruwa ye kaluwarra bharang se bede e dalem tabu`, panengnga la kodhu epakaluwara ben kondisina tabu` la ta` nyaman. Ngota ruwa bisa esababaghi beberapa hal enga` maso` angin, asam lambung ongghe, sake` muntaber, mabu` kendaraan, ben bisa kiya panengnga kabannya`an ngakan otabe nginum. Ngota riya bede oreng se ngabes bejhi`, tape bede kiya se ta` bejhi`an. Tape bannya` se bejhi`an tembhang ta` bejhi`, apapole pas ngakan. Misalla ngotana esababaghi panengnga asam lambung tengghi, bisa esababaghi ampo ngakan peddhis, celok se lebbih, otabe lambat ngakan. Lambat ngakan bisa asababaghi maag, teros ka asam lambung tengghi. Ruwa pas oreng bisa mual pas ngota.
Perasaan ghaduwan sala teppak jaruah amargha lok eteremah neng kampus mpian jyah kulah dhukannah ghi porak alla. Sebab dhari paneka kulah bisa ajher dhari kadaddhian saanjangah kaula ngajhalane jariah. Kaula lok ngakan, ghaduwan depresi ban stres selama samengghu ban berre' beden aneka toron kalabhan lok nafso dha' badhannah kakanan tor se paleng sarah jariah lok bisa tedhung dele sakek. Perasaan jariah neka wajar seh e alamani reng oreng se gagal, namong lok wajar jughan manabi keterlaluan ban bisa marosak badhannah dhibi'. Akherrah kulah sadar jha' kodhu aobe ban kodhu deddhi lebbhi sae pole sopaja bisa deddhi oreg sukses ban rajeh kaadha'eng.
Teppak entar ka sala settong bank se maghabay kulah nekah semmoh tegghiren ke bank jareya. Daddhi caretanah neka, badha bu ebhu la cokop tuah kyah omorrah tapeh mon cak ngocak jaruah cek peddisah, ban pole aneka ghaduwan sopir ruah. Nah, jareya la ampon mareh ngoros bank ruah terus pelemannah. Lakar teppak seang ban kaula lakar semmoh lapar ruah ghi. Bank neka badha neng lantai attas pelayannanah, ebhu neka toronnah ka bhaba. Cang dhibi' sopir jyah badha neng adha'eng nolonge male look labhu se toon tanggeh. Adoado pas cak ngocak dha' neka "Beeng jyah tang babu, jek ngelluin engkok. Ayoh bedeh tang budih, jijik engkok dha' beeh jyah lok pantes." Dha' neka raph bohhh..bheji'eng can kulah.
Manabi lok ngenneng paste bedeh bein se ekaghabay ngamok, tak engghi ?. Manabi reng lakek neka ghi lok ghaduwan pangrasah manabi reng binek neka ghaduwan masalah jughan. Namong mela dhari ka'dhinto parlo sampeyan onenge manabi rteppak dheteng bulannah neka reng binek bisa ngamok tanpa bedeh sebab beh. Masalah sepele bein bisa daddhi rajeh manabi ka reng binek. Mela dhari ka' dhinto kita neka bisa bein ngontrol bedhen dhibi' namong lok saghampang neka. Paste bedhe bein se elakoneh ban se maghabay ngamok. Lakar lok teng dheteng ghampang dha' neka. Kulah bein kadang mlarat ngontrol badhan dhibi'. Ban sabadhana neka lessoh ateh polannah ngamok tanpa badha alessan se jellas ban lok ngerteh dhibi' se ekakarep neka apah.
Se paleng masenneng ate ebakto tolesan dalem bhasa Madhura terbi' dumigghi' e Majalah Jokotole andi'en Balai Bahasa Jawa Timur kalaban langsong duwa' macem tolesan ban bajaranna raja. Sanajjan segghut terbi' tape se setiya reya bhidha maso sabellunna se toman eterbi'aghi, mon sabellunna biyasana Careta Panda' (Carpan) otaba Salera (Biografi). Setiya tolesan se terbi' reya Lalampa'an (kegiatan) ban Sae Eber (Kuliner) sala da'iya langsong duwa' se terbi'. Olle balessan email kaangghuy ngerem nomer rekening aherra dhuli ekerem kalaban ate bhunga sara. Kalagghu'en temmo bada SMS dari BANK BRI jha' bada pesse maso' Rp.570.000. Areya aropaaghi pangargha'an paleng raja dari saabitdha noles e majalah kasebbhut
Tedung e bakto sorop are reya ongghu bhender lakar la ce' ta' bhaghussa sara, gha-jhaghana enga' oreng ghila. Engko' mare tedung polana maranga' pas jhagha ra-kera pokol ballu'en. Oreng la bannya' tedung polana ojhan. Arapa engko' posang aromasa la mate ban bada e alam laen. Campor tako' aherra engko' buru kalowar nyare pola bada na'-kana' otaba para kanca se ta' tedung. Aherra bada kanca settong nyamana Lehot engko' menta kerrek ngangghuy mennya' pote ghan jiya engko' aromasa odi' pole. Tape ta' bangal tedung bakto rop-sorop, ban ghulagghu. Mon ghu-lagghu biyasana bhadhan pas leca' ban ta' sehat poko'en lemmes kabbhi se anyama bhadhan
Aba'en jha' mandi e songay apa pole pas banni e dhisana dhibi' polana songay reya dalem dagghi' aba'en tasellem. Iya mon aba'en bisa alangngoy mon ta' bisa pagghun nyellem. Sambina mon ghi' bada aing e romana jha' ghi' mandi ka songay ango' la mandi e jiddengnga bhai. Neser ka reng towana mon pas ngeding kabhar se matakerjhat ban maseddhi. Mon aba'en ta' tako' tasellem se anyama reng towa reya pagghun kobater ban tako' apa pole la segghut bada kabhar oreng tasellem. Mon la ana' tasellem bhakal kadhang reng towa reya trauma keya ban mon ngatela' aeng otaba songay bhakal seddhi sara enga' ka ana'en.
Neng roma sakek, Ami rassanah lok bisa tenang istirahat. Ami ghik ker pekkeran kulianah. Apah pole ajiah ghilok e teremah man dimman. Ami sabbhen areh dhibuh atanyah deemmah se adaftarrah dek riah, dek ruah, dek kassah, dek kannak, ben en laennah. Oreng tuanah Ami terro Ami tenang ben lok bennyak stres. Mon Ami tedung, oreng tuanah dhegher nanges nyeling Ami polanah lok tegheh. Ami make neng roma sakek pagghun lok nyaman ngakan mon lok e paksah ben e belein dokterrah. Ami terro ngakan polanah neser dek dokterrah. Ajiah mekker jhek mon abek eng dhibik dheddhih dokter ongghuen, mesteh kepelengan nemmonen pasien kadik Ami.
Bedeh sittong perdebaten se rammeh neng Twitter akhir akhir riah. Ajiah awallah molaen deri sittong artis se deteng dek dek mantannah artis laen tapeh ngangghuy kelambhih se mewah. Bedeh se setuju ben lok setuju bik apah se e lakonen artis tamoy riah. Oreng oreng lok setuju marghenah sebagai tamoy, kita lok seharusseh adhendhen lebbi mewah deri artis. Ariah asallah deri sittong video e dimmah artis artis jiah afoto me rammeh ben mantannah bedeh e budih, pas artis ghellek juah bedeh e tengnga. Beberempah oreng sala fokus ben ngangghep se tamoy ghellek juah mantannah. Tebhenah reng oreng mekker jhek tamoy ghellek adhendhen terlalu heboh.
Kabedha'an harta karun jareya magih samangken nek ghi' pgghun laris sebab aneka sala ettong hal se madaddhi kabadhaannah benda jhaman lambannah otaba jhaman kuno se dghaduwan nelai se paleng rajennah ban peng tengghina. Mela dhari ka'dhitno reng oreng jareya lakar dhujen nyareh hart karun dhalam bentuk pa apah se ngasel aghin obeng ban bisa daddhi benda se bisa e sempen sareng oreng laen tor ghaduwan nelai jhuel se tengghi. Dalam hal neka kulah bisa ban oneng manabi nyareh harta karun jareya lok ghampang ban pastenna lok bedeh eng Indonesia sebab mlarat jaryah kacoale kottah kottah kuno se daddhi kennengan kerajaan lambennah jaruah baru bia e tengale ghi.
Manabi lamba' teppak ghik kanak jaruah sang le kellas 1 SD neka kan la ampon biasa bedeh suntigen, lajuh kulah neka dhujen ngerrem manabi bedeh mobil embulan se entar ka sakolaan, melanah neka la paste bedeh suntighen. Hal jareya tantonah paste maghabay sadhajana bisa bingong neka la jareya kulah neka dhujen ngerrem neng budinnah lemamreh. Melanah paneka kulah lajhu jareya entar buruh dhari kellas, san le marennah paneka kulah lajuh nanges kadhibi'. San marennah jareya kulah lajuh rassannah terro burueh jaruah dhari sakolaan ban la cookop odhi' nanges bein manabi bedeh suntighen neka, amrgha kulah lakar le tak pateh seneng ben maghabay takok jaruah tor ngarassah sakek.
Bede caretana oreng karampokan e dalem kereta api, panengnga nyaba` pesse ben saromben. Oreng ruwa nangale pessena pas tassa abukka`. Pas la` sella`na oreng atompok kaluara dari kereta, pas langsung pet tasarempetaghi ka oreng se nyaba` pessena ruwa ben saromben. Bede kesempatan langsung etodong bi` laddhing bagiyan le`erra. Langsung acerreng bebini` se etodong laddhing jeriya ben kabbhi oreng sagerbong langsung acerreng. Enger lah pokokna sampe` petugassa kereta dateng pas langsung ngoca` "mara jhe` aghebey kisruh" pas ekoca` kiya ben bebini`na mara jhe` nganu engko`, kala` la pesse kabbhi riya mun ba`na jhe` terro ka pessena. Alle jeriya laddhingnga. Akhirra pesse ekala` ben buru perampokka. Petugas kiya ye buru.
Congoco tape se tingkat ce` parahna ekalang naka kanak kene` aria biasana bede. Tape se ekamennga` bede bhidhena etambhang jhaman lambe`. Co ngocoan riya aslina niat pera` aghudha biasa. Biasana bisa e pengaruhi ben ca kancana sampe` aghebey geng otabe kelompok. Mun e nagahra Indonesia riya co ngoco tager sara jarang se tager stres otabe tager bunuh diri. Ye bede tape pera` settong ben jarang etemmui. Co ngocoan riya saongghuna ye ta` olle mun niatta majhube` oreng, ye sapa tao jhe` abe`na ruwa endi` bagiyan se jhube` kiya kan. Congocoan riya bisa aghebey mentalla oreng dhaddhi kene` ben ta` percaja ka abe`na pas. Contohna co ngoco enga` e olok nak kanak bhudhu, jhube`, otabe ta` endi` alias miskin ca`na.
Panengnga tako` ka dhusa maseh odi`na ben masa depanna sorem panengnga mate`e oreng, Eliezer kodhu ngako atas kesalahan raja se la elakoni jeriya ka Brigadir Joshua. Jeriya panengnga e ancam ben FS se endi` kedudukan Jenderal bi` pesse sa miliar. Tape aslina ye ta` ende` mun ta` sakeng e ancam keluargana kiya. Ongghu maseh berra` ate ben ancor, beremma bhai akhirra jeriya ngako kiya e ade`na hakim ben keluargana Joshua. Ongghu ariya dhusa raja mate`e oreng, tape ye jeriya ta` endi` kobasa atas apa-apa. Mandher bhai bede penyelamatta ma` le hukum neng Indonesia riya adil ben tegak. Marara, masak reng babah se lako ejhaghinjha. Se salah ben endi` kobasa pagghun e bela sampe` sateya gi` ta` re mare kasussa. Kodhuna Pak Pres ye tegas ka masalah riya, ta` pera` ekombi` sampe` akarra, tape berri` okoman mate ka otek pembunuhanna jeriya.Ma` dhaddhi percontohan ghebey aparat se laen.
Bekto istirahat neng kmpus ilham ben arip le melleh neng kantin tehnik, ilham melleh jejen sate telur maso minuman teh botol sosro sedangkan arip meleh nase’ pecel maso teh gelas. Ilham ben arip nyareh ketojuen se kosong neng kantin. Tape ketojuen e kantin possak maso nak kanak, akhirra ilham ben arif norok ngantri sambi adentek se laen mare ngakan. Arip ben ilham akhira nemo ketojuen se kosong selanjut deh mereka ngakan areng- bhereng. Semarena ngakan ilham tak sengaja a gosok totop beh botol minuman teh sosro, maso ilham e gosok sampe ketelaeh jelas beca’nah, ilham tak nyangka ben ngejid polanah menang undian.
Jaka setiyah entar dek Banyuwangi gebey tugas praktikum. Neng Banyuwangi kassah, Jaka ngenep neng kosan rah-kerah tellok areh. Jaka depak neng kosan jiyah semmo tekerjet polanah Jaka gik buruh pertama entar dek kassah. Jaka ngetelak bennyak patek neng kassah, jaka riyah lakar takok ben patek takok ekejar ben ekekkek. Teppak nyabek tas neng dhelem kamar kos, labeng kamar lakar ebukkak teros patek deteng masok dek kamar jiyah. Jaka cek tekerjettah sampe naik neng attas kasor pas semmo ngusir patek jiyah. Patek'en pas agonggong cek ranyengah, aherrah bapak se andik kosan jiyah deteng neng kamar jiyah pas ngebeh keluar patek jiyah.
Beladiri ruwa penting ghebey sapa bhai ma` le bengal mun etodonga senjata tajham. Jhaman sateya se kabbhi bharang larang, mun oreng soghi ye ghampang bhai melle apa bhai mun bharang ongghe regghena, tape mun reng ta` endi` ye sara mun bharang pade ongghel. Mangkan sateya bannya` pola kejahatan enga` begal misalla. Mangkana salaen fokus ngabes ka kaca spion otabe pas akendaraan nompa` montor kadhibi`an, abe` kodhu ngastete e jhalan. Salaenna ruwa mun oreng cermat ngabes ka kaca spion sakerana bede oreng mencurigakan norok bunte` e budi, langsung siap-siap alaban kiya. Oreng mun elaban pas abegala langsung tanddhu` sokona, mun pas ngalang ye caroklah ghebey pembelaan abe`na.
Sapa se ta' pegghel mara mon etokol oreng, apa pole aba' aromasa otaba lakar la ta' sala? Tape mon jhaman setiya males tokolan kalaban nokol keya bhakal dhaddhi lanjhang. Sanajjan bhellis ban ngaret ango' eyampetdha ma'le ta' dhaddhi kastana. Bakto bada moret langka polana nokol bi' tang kanca etorkop dhala bilu' elonga aherra pas mole dari sakola'an mamadhul ka rengtowana. Aherra engko' ngoca' ka tang kanca ma'le ta'sajan lanjhang ango' atamoy ka romana moret ghella' pas kabala saongghunna ka rengtowana. Bhender ongghu bakto e romana moret jiya asapora pas epadapa' jha' ana'en korang ajhar bi' rengtowana pas epoppo banni eyalem. Jha' sakeng ta' atamoy pas ballu moret dateng ka sakola'an bisa dhaddhi kalerona sakabbhinna ghuru se bada.
Toman sittong bektoh engkok apasah teppak neng kosen. Polanah lok asaor ben langsung apasah, engkok lok pateh nyaman abek teppak marenah bhejeng mangreb ben entarrah keluar kos ghebey nyareh ngakan. Engkok ajhelen neng daerah karang menjangan se bennyak ajhuel kakanan. AJiah kennengan saongghunah neng luar gang kos kosen. Keng polanah lok fit, engkok lok bisa u jheu. Engkok melleh penyeten neng berung biasa engkok melleh. Teppak adentek jhukok eng e ghuring, dheng bedheng engkok ngerassah reng oreng jiah majheu. Engkok lok pateh ngeding wa suarah ben kabbhi jiah parak cellengah neng matah. Engkok oleng ben negghuk dek gerobak penyeten. Bapak eng peka ben langsung atanyah pola engkok melleah teh.
Abhakalan reya jha' bit-abit polana biyasana bannya' cobhana se marosak. Mangkana engko' abhakalan Desember aher pas dhuli nyaba' tangghal 4 Bulan Rasol ma'le ta' bit-abit. Se serrem bakto akabin reya akatdha serrem ban sakral. Keng ango' ngangghuyya bhasa Arab polana lebbi rengkes ban ceppet. Samarena ijab se eparenge lancar engko' langsong etonton ka kamarra bini pas esoro nyeyom daina maso Kiyae se makabin. Tape Kiyae se makabin engko' reya cora'en paham Feminisme se ngangka' dharajhatdha reng bini'. Jha' tang mas kabin se sabellunna roko ban sajada ghi' esoro tambai pesse ma'le reng bini' ta' eyangghep moda. Engko' dhuli Saroju' pas nambai mas kabin. Polana reng bine' reya banni bharang se bisa ebelli ban reng lake' reya kodhu mabhunga binina.
Bannya' oreng ca'na tako' katengghian mun pas ongghe ka attas panengnga pernah labu dari attas gi' kene' otabe sabellunna. Saongghuna fobia riya bisa e atase salah settongnga ben kodhu bede se ngoca' "ba'na sampe' kapan tako' ka tengghi, oreng ye paste bisa. Oreng laen bisa, masa' abe'na dhibi' ta' bisa". Nomer duwe', ye tanamaghi e pekkeran jhe' tako' ka katengghian pokok bede pengamanna ye ta' masalah ben adu'a mandher salametta. Nomer tello totop matana jhe' ngabes ka dimma-dimma, ma' le ta' tao abe'na la satengghi apa ongghe ben toronna. Nomer empa', mun ta' ende' notop mata ye ngabes ka attas teros, jhe' ngabes ka babah. Bhuru la mun depa' babah tengghu. Dari kiat riya bannya' kiya nyatana oreng se bisa maelang fobiana dari katengghian.
Engko' tako' se moleya ka roma polana bi' anom eyara. Eyara reya polana engko' etemmo aroko' pas esrampang ngangghuy kaju keng ontonga ta' merre polana engko' dhuli buru. Keng ya jiya engko' ngerrem e kandhanga ajamma tatanggha pola ce' tako'en. Tang anom reya orenga kasar ban ta' senneng mon ngatela' apa pole panakana dhibi' se aroko'. Tojjhuwanna bhaghus ma'le ta' biyasa pas ma'le ta' masossa rengtowa se malarat nyare pesse. Tape ya jiya engko' pas tako' se moleya ka roma, jha' mon mole reya engko' pagghun esantap tada' burungan. Bakto la ra'-para' malem engko' pe-nyempe se mole ka roma pas dhuli mandi abhajang ban ta' kalowaran dari kamar tako' etemmo.